Izinyembezi zenjabulo kumama kaSifiso Ncwane elethelwa igilosa | News24Does will of majority trump Constitution?The main problem in the land expropriation matter is that there are those who believe that the will of the majority at any point in time trumps the Constitution, writes Ralph Mathekga.Thandeka Ngobese, ILANGADurban – Kuvuke iminjunju wadinda isililo unika kaSfiso Ncwane (ongasekho) obeyisihlabani somculo wokholo ngesikhathi enikelelwa ngegilosa ngumculi obeyibambe noSfiso, uNkosi Nhlumayo, waseMgababa, eningizimu yeTheku.UNkz Fikile Ncwane waseMthwalume, ogwini oluseningizimu yeKwaZulu-Natal, wehluleke nawukuzibamba ngoLwesihlanu, washo phezulu ngengila ebona igilosa egcwele imoto.Ekhuluma neLANGA, uthe inhliziyo yakhe ivele ibe buhlungu uma ebona ukuthi kukhona abasamkhathalele kulokhu kuhlukumezeka okungaka akutholile eshiywa yindodana yakhe ngokukhulu ukuzuma.OLUNYE UDABA: Iyisinengiso le ntombazane empilweni yami - Umama kaSfiso Ncwane“Selokhu wahamba uSfiso, ngiphila kanzima ngemali yempesheni. Ngisho ngiphukelwe yisicabha ngilala kanjalo ngoba akasekho engingakhala kuyena ngibone esefika nalokho engikucelile. Kwesinye isikhathi ngize ngifise ukuthi kungcono ukube kwafa mina ngoba yena wayengeke ahlulwe wukunakekela izingane zakwabo.“Okungizwisa kakhulu ubuhlungu wukuthi nale gilosa ngiyithengelwe umuntu obephila noSfiso, okusho ukuthi indodana yami ibingelona usizo lapha ekhaya kuphela, kodwa ibiwusizo emhlabeni wonke.“Lokhu kudla kufike ngesikhathi engikudinga ngaso kakhulu, ngiyabonga, ngiswele imilomo eyizinkulungwane. Ukhule Nkosi mfana wami, ngikufisela impumelelo yodwa nasemculweni wakho,” kusho uNkz Ncwane.UNkosi uthe uNkz Ncwane usefana nonina kuyena kwazise uSfiso ubesefana nomfowabo.
